
    Grad Sinj

POZIV
NA  „SWOT RADIONICE“ U SKLOPU IZRADE STRATEGIJE RAZVOJA GRADA SINJA ZA RAZDOBLJE 2015.-2020. GODINA
Grad Sinj poziva sve zainteresirane institucije, poduzetnike, ustanove, udruge i fizičke osobe na SWOT radionice u sklopu izrade Strategije razvoja grada Sinja za razdoblje 2015. – 2020. godina. Na radionicama će biti predstavljene analize trenutnog stanja po tematskim područjima: „Urbano okruženje“, „Gospodarstvo“ i „Društvo“ i razvojnih čimbenika i ograničenja putem SWOT metodologije te će se sumirati zaključci vezani za provedenu analizu.
Radionice će se održati u ponedjeljak, 31. kolovoza 2015. godine u Gradskoj vijećnici Grada Sinja; Dragašev prolaz 24, Sinj, prema sljedećem rasporedu: 

1. Tematsko područje „Urbano okruženje“ u 9:00 sati.

Tematsko područje „Urbano okruženje“ obuhvaća: ekologiju, klimu, primarnu
infrastrukturu – komunalnu, prometnu, energetsku i komunikacijsku mrežu.
2. Tematsko područje „Gospodarstvo“ u 11,30 sati.
           Tematsko područje  „Gospodarstvo“ obuhvaća: industriju, poduzetništvo, turizam, poljoprivredu, tržište rada/ljudske potencijale i poduzetničku infrastrukturu.
3. Tematsko područje „Društvo“ u 14,00 sati. 

           Tematsko područje „Društvo“ obuhvaća: demografiju, socijalnu skrb, zdravstvo, društvenu infrastrukturu, odgoj i obrazovanje, civilno društvo i sport.
Voditelj radionica je gosp. Gordan Kožulj, viši savjetnik iz konzultatske tvrtke „Deloitte“.
Svi koji žele sudjelovati obvezno moraju popuniti prijavni obrazac i dostaviti ga najkasnije do petka 28. kolovoza 2015. godine  do 12:00 sati na mail: info@sinj.hr ili na fax 021/826-591.
Molimo da se odazovete pozivu jer su vaši prijedlozi i mišljenja jedna od najvažnijih okosnica izrade Strategije razvoja grada Sinja.
 S poštovanjem,





Obnašateljica dužnosti gradonačelnika





Zamjenica gradonačelnika





Kristina Križanac, struč.spec.oec., v.r.
